ddrg/super_eurlex huggingface dataset:
SL Uradni list Evropske unije L 60/37

SKLEP SVETA (EU) 2015/344

z dne 17. februarja 2015

o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 186 v povezavi s točko (v) člena 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Svet je s Sklepom 2003/96/ES (1) odobril sklenitev Sporazuma o znanstvenem in tehnološkem sodelovanju med Evropsko skupnostjo in Ukrajino (2) (v nadaljnjem besedilu: Sporazum).

(2) V točki (b) člena 12 Sporazuma je določeno, da se Sporazum sklene za začetno obdobje, ki poteče 31. decembra 2002, pogodbenici pa ga lahko sporazumno podaljšujeta za nadaljnja obdobja petih let.

(3) Na podlagi Sklepa Sveta 2011/182/EU (3) je bil Sporazum podaljšan za nadaljnje obdobje petih let z retroaktivnim učinkom od 8. novembra 2009 in preneha veljati 7. novembra 2014.

(4) Pogodbenici Sporazuma menita, da bi bilo hitro podaljšanje Sporazuma v njunem skupnem interesu.

(5) Vsebina podaljšanega sporazuma bi morala biti enaka vsebini Sporazuma.

(6) Podaljšanje Sporazuma bi bilo treba odobriti v imenu Unije –

SPREJEL NASLEDNJI SKLEP:

Člen 1

Podaljšanje Sporazuma o znanstvenem in tehnološkem sodelovanju med Evropsko skupnostjo in Ukrajino se odobri v imenu Unije za nadaljnje obdobje petih let.

Člen 2

Predsednik Sveta je pooblaščen, da imenuje osebo(-e), pooblaščeno(-e), da v imenu Unije in v skladu s točko (a) člena 12 Sporazuma uradno obvestijo Ukrajino o tem, da je Unija zaključila svoje notranje postopke, potrebne za začetek veljavnosti podaljšanega sporazuma.

Člen 3

Ta sklep začne veljati na dan sprejetja.

V Bruslju, 17. februarja 2015 Za Svet Predsednik J. REIRS

(1) Sklep Sveta 2003/96/ES z dne 6. februarja 2003 o sklenitvi Sporazuma o znanstvenem in tehnološkem sodelovanju med Evropsko skupnostjo in Ukrajino (UL L 36, 12.2.2003, str. 31).

(2) Sporazum o znanstvenem in tehnološkem sodelovanju med Evropsko skupnostjo in Ukrajino (UL L 36, 12.2.2003, str. 32).

(3) Sklep Sveta 2011/182/EU z dne 9. marca 2011 o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino (UL L 79, 25.3.2011, str. 3).
(3)

Člen 168 Direktive 2006/112/ES določa, da ima davčni zavezanec pravico odbiti davek na dodano vrednost (DDV), obračunan pri dobavi blaga in storitev, ki jih prejme, v kolikor so zadevni blago in storitve uporabljeni za namen njegovih obdavčenih transakcij. Točka (a) člena 26(1) navedene direktive vsebuje zahtevo, da je DDV potrebno obračunati, če se poslovno sredstvo uporablja za zasebno rabo davčnega zavezanca ali za zasebno rabo njegovih zaposlenih ali bolj splošno za druge namene kot za namene njegove dejavnosti.
SL Uradni list Evropske unije L 321/58

IZVEDBENI SKLEP KOMISIJE (EU) 2015/2260

z dne 3. decembra 2015

o razveljavitvi Odločbe 2008/630/ES o nujnih ukrepih v zvezi z raki, uvoženimi iz Bangladeša in namenjenimi za prehrano ljudi

(notificirano pod dokumentarno številko C(2015) 8472)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1)(b)(ii) Uredbe,

ob upoštevanju naslednjega:

(1) Odločba Komisije 2008/630/ES (2) je bila sprejeta po odkritju prisotnosti ostankov zdravil za uporabo v veterinarski medicini in nedovoljenih snovi v rakih, uvoženih v Unijo iz Bangladeša in namenjenih za prehrano ljudi (v nadaljnjem besedilu: proizvodi).

(2) Odločba 2008/630/ES določa, da države članice lahko dovolijo uvoz proizvodov iz Bangladeša v Unijo, kadar jih spremljajo rezultati analitskih preskusov, izvedenih v državi porekla, ki zagotavljajo, da te pošiljke ne predstavljajo nevarnosti za zdravje ljudi (v nadaljnjem besedilu: analitski preskusi).

(3) Revizija Komisije (3) je bila izvedena v Bangladešu od 20. aprila 2015 do 30. aprila 2015 (v nadaljnjem besedilu: revizija), da se oceni nadzor ostankov in onesnaževal v živih živalih in živalskih proizvodih, vključno z nadzorom zdravil za uporabo v veterinarski medicini. V revizijskem poročilo je bilo ugotovljeno, da vzpostavljeni sistem za nadzor ostankov v akvakulturi zagotavlja jamstva, enakovredna zahtevam iz zakonodaje Unije.

(4) Število neskladnih pošiljk se je znatno zmanjšalo.

(5) Na podlagi rezultatov revizije in zelo majhnega števila neskladnih pošiljk se ne zdi potrebno zahtevati, da pošiljke proizvodov, uvoženih v Unijo iz Bangladeša, spremljajo analitski preskusi. Odločbo 2008/630/ES bi bilo zato treba razveljaviti.

(6) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Odločba 2008/630/ES se razveljavi.

Člen 2

Ta sklep je naslovljen na države članice.

V Bruslju, 3. decembra 2015 Za Komisijo Vytenis ANDRIUKAITIS Član Komisije

(1) UL L 31, 1.2.2002, str. 1.

(2) Odločba Komisije 2008/630/ES z dne 24. julija 2008 o nujnih ukrepih v zvezi z raki, uvoženimi iz Bangladeša in namenjenimi za prehrano ljudi (UL L 205, 1.8.2008, str. 49).

(3) Končno poročilo revizije, ki je bila izvedena v Bangladešu od 20. aprila 2015 do 30. aprila 2015, da se oceni nadzor ostankov in onesnaževal v živih živalih in živalskih proizvodih, vključno z nadzorom zdravil za uporabo v veterinarski medicini – DG (SANTE) 2015-7517 – MR.

http://ec.europa.eu/food/fvo/audit_reports/details.cfm?rep_id=3501
(3)

V Sklepu 2013/189/SZVP, kakor je bil spremenjen s Sklepom 2014/491/SZVP, je določen referenčni finančni znesek za prvih 12 mesecev, to je od 1. avgusta 2013 do 31. julija 2014, in za naslednje obdobje od 1. avgusta 2014 do 31. decembra 2015.
(1)

Svet je 26. januarja, 5. februarja in 23. junija 2015 sprejel sklepe (EU) 2015/16 (1), 2015/190 (2) in 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.
1.

Priloga I se spremeni: (a) v delu, ki zadeva Belgijo, se za vnosom za Antwerpen/Anvers vstavi naslednji vnos za letališče Brussels South Charleroi Airport: „Brussels South Charleroi Airport BE CRL 4 A O(14)“ (b) del, ki zadeva Španijo, se spremeni: (i) vnos za pristanišče À Coruña-Laxe se nadomesti z naslednjim: „A Coruña ES LCG 1 P HC, NHC“ (ii) za spremenjenim vnosom za pristanišče À Coruña se vstavi naslednji vnos za pristanišče A Pobra-Ribeira: „A Pobra-Ribeira ES ZJF 1 P A Pobra do Caramiñal HC-T(FR)(3) Ribeira HC-T(FR)(3)“ (iii) vnos za pristanišče Vilagarcía-Ribeira-Caramiñal se nadomesti z naslednjim vnosom: „Vilagarcía ES VIL 1 P Vilagarcía HC, NHC“ (c) v delu, ki zadeva Francijo, se vnos za letališče Roissy Charles-de-Gaulle nadomesti z naslednjim: „Roissy Charles-de-Gaulle FR CDG 4 A Air France HC-T(1), HC-NT, NHC-NT France Handling HC-T(1), HC-NT, NHC Station animalière U, E, O(14)“ (d) del, ki zadeva Italijo, se spremeni: (i) naslednji vnos za pristanišče Cagliari se vstavi za vnosom za Bologna-Borgo Panigale: „Cagliari IT CAG 1 P HC, NHC(2)“ (ii) vnos za pristanišče Salerno se nadomesti z naslednjim: „Salerno IT SAL 1 P HC, NHC-T(FR), NHC-NT“ (iii) vnosa za letališči Milano-Linate in Verona se črtata; (e) v delu, ki zadeva Litvo, se vnos za železniško postajo Pagègiai črta; (f) del, ki zadeva Nizozemsko, se spremeni: (i) vnos za letališče Amsterdam se nadomesti z naslednjim: „Amsterdam NL AMS 4 A Aviapartner Cargo B.V. HC(2), NHC-T(FR), NHC-NT(2) O(14) Schiphol Animal Centre U, E, O(14) KLM-2 U, E, O(14) Freshport HC(2), NHC(2) O(14)“ (ii) vnos za pristanišče Amsterdam se nadomesti z naslednjim: „Amsterdam NL AMS 1 P Cornelis Vrolijk HC-T(FR)(2)(3) Daalimpex, Velsen HC-T PCA HC(2), NHC(2) Kloosterboer Ijmuiden HC-T(FR) Blankendaal Coldstores, Velsen HC-T(FR)(2) Vriescentrum Vink Beverwijk BV HC-T(FR)(2)“ (g) del, ki zadeva Združeno kraljestvo, se spremeni: (i) vnos za pristanišče Falmouth se nadomesti z naslednjim: „Falmouth (*) GB FAL 1 P HC-T(1)(3) (*), NHC-NT(1)(3) (*)“ (ii) vnos za letališče Heathrow se nadomesti z naslednjim: „Heathrow GB LHR 4 A Eurobip HC(1)(2), NHC(2) Animal Reception Centre U, E, O“
(4)

V zvezi s to osebo bi bilo treba uporabo omejevalnih ukrepov podaljšati do 6. marca 2016 in posodobiti zadevno utemeljitev.
(1)

Vozličasti dermatitis je predvsem virusna bolezen goveda, ki se prenaša z vektorji, zanjo pa so značilne velike izgube in se lahko hitro širi predvsem z živimi živalmi in s proizvodi, pridobljenimi iz okuženih živali.
2.

Naslednji vnosi nadomestijo vnose v zvezi s spodaj navedenimi subjekti iz Priloge II k Sklepu 2010/413/SZVP: I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado B. Subjekti Ime Podatki za ugotavljanje istovetnosti Razlogi Datum uvrstitve na seznam 76. Iran Marine Industrial Company (SADRA) Sadra Building No. 3, Shafagh St., Poonak Khavari Blvd., Shahrak Ghods, P.O. Box 14669-56491, Teheran, Iran. Pod dejanskim nadzorom podjetja Sepanir Oil & Gas Energy Engineering Company, ki ga je EU opredelila kot podjetje Islamske revolucionarne garde. Iransko vlado podpira s sodelovanjem v iranskem energetskem sektorju, vključno s plinskim poljem South Pars. 23.5.2011 77. Univerza Shahid Beheshti Daneshju Blvd., Yaman St., Chamran Blvd., P.O. Box 19839-63113, Teheran, Iran. Univerza Shahid Beheshti je javni subjekt, ki je pod nadzorom Ministrstva za znanost, raziskave in tehnologijo. Opravlja znanstvene raziskave v zvezi z razvojem jedrskega orožja. 23.5.2011 132. Naftiran Intertrade Company (alias Naftiran Trade Company) (NICO) 5th Floor, Petropars Building, No. 35 Farhang Boulevard, Snadat Abad Avenue, Teheran, Iran Tel.: +98 21 22372486; +98 21 22374681; +98 21 22374678; Faks: +98 21 22374678; +98 21 22372481 E-naslov: info@naftiran.com Hčerinska družba (v 100 % lasti) National Iranian Oil Company (NIOC) 16.10.2012 154. First Islamic Investment Bank Podružnica: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450 Tel. 603-21620361/2/3/4, +6087417049/ 417050, +622157948110. Podružnica: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malezija; Labuan F.T; 87000 Odnosi z vlagatelji: Menara Prima 17 th floor Jalan Lingkar, Mega Kuningan Blok 6.2 Džakarta 12950 – Indonezija; Južna Džakarta; Džakarta; 12950 First Islamic Investment Bank (FIIB) nudi finančno in logistično podporo iranski vladi. Babak Zanjani je v imenu iranske vlade prek FIIB nakazoval velike zneske plačil, povezanih z nafto v Iranu. 22.12.2012 157. HK Intertrade Company Ltd (HK Intertrade) HK Intertrade Company, 21st Floor, Tai Yau Building, 181 Johnston Road, Wanchai, Hong Kong HK Intertrade je v popolni lasti in pod nadzorom družbe National Iranian Oil Company, torej subjekta, ki je uvrščen na seznam in je v državni lasti ter podpira iransko vlado. HK Intertrade tudi zagotavlja logistično in finančno podporo iranski vladi, tako da ji pomaga pri prenosu denarja, povezanega z nafto, v imenu iranske vlade. 22.12.2012 158. Petro Suisse Petro Suisse Avenue De la Tour- Halimand 6, 1009 Pully, Švica Petro Suisse je podjetje, dejavno v iranskem naftnem in plinskem sektorju, ki je v 100 % lasti podjetja National Iranian Oil Company (NIOC), ki je uvrščeno na seznam in zagotavlja finančno podporo iranski vladi. Podjetje Petro Suisse je povezano tudi s podjetjem Naftiran Intertrade Co. (NICO), ki je uvrščeno na seznam kot hčerinska družba (100 %) podjetja National Iranian Oil Company (NIOC). 22.12.2012
1.

člen 13(1) se nadomesti z naslednjim: „1. Referenčni finančni znesek za kritje odhodkov, povezanih z EU BAM Rafah, za obdobje od 25. novembra 2005 do 31. decembra 2011 znaša 21 570 000 EUR. Referenčni finančni znesek za kritje odhodkov, povezanih z EU BAM Rafah, za obdobje od 1. januarja 2012 do 30. junija 2012 znaša 970 000 EUR. Referenčni finančni znesek za kritje odhodkov, povezanih z EU BAM Rafah, za obdobje od 1. julija 2012 do 30. junija 2013 znaša 980 000 EUR. Referenčni finančni znesek za kritje odhodkov, povezanih z EU BAM Rafah, za obdobje od 1. julija 2013 do 30. junija 2014 znaša 940 000 EUR. Referenčni finančni znesek za kritje odhodkov, povezanih z EU BAM Rafah, za obdobje od 1. julija 2014 do 30. junija 2015 znaša 940 000 EUR. Referenčni finančni znesek za kritje odhodkov, povezanih z EU BAM Rafah, za obdobje od 1. julija 2015 do 30. junija 2016 znaša 1 270 000 EUR.“;
(1)

Svet je s sklepi z dne 2. decembra 2013 (2), 8. julija 2014 (3) in 18. novembra 2014 (4), z izjemo nekaterih članov, imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje, ki se izteče 30. novembra 2016.
4.

vstavita se naslednja člena: „Člen 1 1. Prepovedana je neposredna ali posredna prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, posameznikom in subjektom, ki jih je Varnostni svet Združenih narodov ali Odbor, ustanovljen na podlagi odstavka 19 RVSZN 2140 (2014), uvrstil na seznam ter osebam, ki v Jemnu delujejo v njihovem imenu ali pod njihovim vodstvom, s strani državljanov držav članic ali z ozemelj držav članic ali z uporabo plovil ali letal pod njihovo zastavo ne glede na to, ali izvirajo z omenjenih ozemelj ali ne. Osebe in subjekti iz tega odstavka so navedeni v Prilogi k temu sklepu. 2. Prepovedano je: (a) neposredno ali posredno zagotavljati tehnično pomoč, usposabljanje ali drugo pomoč, vključno z zagotavljanjem oboroženega najemniškega vojaškega osebja, povezano z vojaškimi dejavnostmi ter zagotavljanjem, izdelavo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, vsem fizičnim ali pravnim osebam, subjektom ali organom iz odstavka 1; (b) neposredno ali posredno financirati ali zagotavljati finančno pomoč v zvezi z vojaškimi dejavnostmi, zlasti nepovratna sredstva, posojila in zavarovanje izvoznih kreditov, pa tudi zavarovanje in pozavarovanje za vsakršno prodajo, dobavo, prenos ali izvoz orožja in sorodnega materiala ali za zagotavljanje s tem povezane tehnične ali druge pomoči vsem fizičnim ali pravnim osebam, subjektom ali organom iz odstavka 1. Člen 2 1. Države članice v skladu z nacionalnimi pristojnostmi in zakonodajo ter skladno z mednarodnim pravom, zlasti pomorskim pravom in ustreznimi mednarodnimi sporazumi o civilnem letalstvu, na svojem ozemlju, tudi v morskih pristaniščih in na letališčih pregledajo ves tovor za Jemen, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz so na podlagi tega sklepa prepovedani. 2. Če države članice odkrijejo predmete, katerih dobava, prodaja, prenos ali izvoz so na podlagi tega sklepa prepovedani, jih zasežejo in odstranijo, vključno s tem, da jih uničijo, naredijo neuporabne, jih uskladiščijo ali pošljejo v uničenje v državo, ki ni država izvora ali namembna država. 3. Države članice Odboru za sankcije takoj pošljejo prvo pisno poročilo o pregledu iz odstavka 1, ki vsebuje zlasti razlago o razlogih za take preglede, rezultate takih pregledov ter pojasnilo, ali je bilo zagotovljeno sodelovanje in ali so bili odkriti prepovedani predmeti. Nato Odboru za sankcije v 30 dneh pošljejo naslednje pisno poročilo z ustreznimi podatki o pregledu, zasegu in odstranitvi ter ustreznimi podatki o prenosu, vključno z opisom predmetov, njihovim izvorom in ciljno destinacijo, če prvo pisno poročilo ne vsebuje teh podatkov.“
(84)

Kodeks ravnanja FAO, ki ga Tajska prav tako ni sprejela, priporoča preglednost zakonov na področju ribištva in njihove priprave ter zadevnih procesov oblikovanja politike, odločanja in upravljanja (točka 6(13) in točka 7(1)(9)). Določa načela in standarde, ki veljajo za ohranjanje, upravljanje in razvoj vsega ribištva, ter med drugim obravnava ulov, predelavo in trgovino z ribami in ribiškimi proizvodi, ribolovne dejavnosti in raziskave na področju ribištva. Oddelek za ribištvo na srečanju novembra 2014 ni priznal pomena teh načel, kar podpira predhodne ugotovitve Komisije, da Tajska ni zagotovila jasnih, celovitih in preglednih pravil in postopkov (kot je navedeno v uvodni izjavi 80). Poleg tega pomanjkljivosti v zvezi s sledljivostjo, opisane v oddelku 3.1 tega sklepa, nasprotujejo načelu iz člena 11(1)(11) Kodeksa ravnanja FAO, ki od držav zahteva zagotovilo, da se z ribami in ribiškimi proizvodi na mednarodni in domači ravni trguje skladno s premišljenimi praksami za ohranjanje in upravljanje, tako da se izboljša identifikacija porekla rib in ribiških proizvodov. Glede na pomembnost Tajske kot ene od največjih predelovalk rib se upoštevanje takih načel zdi bistvenega pomena za zagotovitev trajnostnega ohranjanja živih virov na obalnih območjih in na odprtem morju, kot je predvideno v členih 61, 117 in 119 UNCLOS.
SL Uradni list Evropske unije C 161/5

SKLEP KOMISIJE

z dne 13. maja 2015

o obnovitvi imenovanja neodvisnih znanstvenih strokovnjakov v Odbor za ocenjevanje tveganja na področju farmakovigilance

(Besedilo velja za EGP)

(2015/C 161/04)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1) in zlasti člena 61a(1) in (4) Uredbe,

ob upoštevanju naslednjega:

(1) Člen 61a(1) Uredbe (ES) št. 726/2004 določa, da Komisija za člane Odbora za ocenjevanje tveganja na področju farmakovigilance imenuje šest neodvisnih znanstvenih strokovnjakov.

(2) Člen 61a(1) Uredbe (ES) št. 726/2004 določa, da mora Komisija navedene člane imenovati zaradi zagotavljanja ustreznega strokovnega znanja v Odboru.

(3) Člani Odbora se imenujejo za obdobje treh let, ki se lahko enkrat obnovi.

(4) S sklepom z dne 21. junija 2012 je Komisija imenovala šest neodvisnih znanstvenih strokovnjakov za obdobje treh let z začetkom 2. julija 2012. Zaradi trajnega in učinkovitega prispevka navedenih strokovnjakov k delu Odbora bi bilo treba njihov mandat obnoviti v skladu s členom 61(4) Uredbe (ES) št. 726/2004 za obdobje treh let z začetkom 2. julija 2015.

(5) Kadar neodvisni znanstveni strokovnjak, ki je bil imenovan v skladu s tem sklepom, ni več sposoben učinkovito sodelovati pri delu Odbora ali odstopi, lahko Komisija tega člana za preostali čas trajanja njegovega mandata nadomesti z osebo z rezervnega seznama –

SPREJELA NASLEDNJI SKLEP:

Člen 1

Imenovanje naslednjih članov Odbora za ocenjevanje tveganja na področju farmakovigilance se obnovi za obdobje treh let z začetkom 2. julija 2015:

— Jane Ahlqvist RASTAD,

— Marie Louise DE BRUIN,

— Stephen J. W. EVANS,

— Brigitte KELLER-STANISLAWSKI,

— Hervé LE LOUET,

— Lennart WALDENLIND.

Člen 2

Na rezervni seznam se v tem vrstnem redu uvrstijo:

— Thierry TRENQUE,

— Michael THEODORAKIS,

— Marie-Christine PERAULT-POCHAT,

— Annemarie HVIDBERG HELLEBEK.

V Bruslju, 13. maja 2015 Za Komisijo V imenu predsednika Vytenis ANDRIUKAITIS Član Komisije

(1) UL L 136, 30.4.2004, str. 1.
(3)

V obdobju od januarja do februarja 2015 je bil sporočen izbruh afriške prašičje kuge pri domačih prašičih na Poljskem, več primerov izbruha pri divjih prašičih pa je bilo sporočenih v Litvi in na Poljskem na omejenih območjih iz dela II Priloge k Izvedbenemu sklepu 2014/709/EU. Februarja in marca 2015 je bilo sporočenih nekaj primerov izbruha v Latviji na omejenih območjih iz dela I in dela III Priloge k Izvedbenemu sklepu 2014/709/EU.
SL Uradni list Evropske unije C 130/5

SKLEP SVETA

z dne 20. aprila 2015

o imenovanju nadomestnega člana upravnega odbora Evropske agencije za varnost in zdravje pri delu za Slovaško

(2015/C 130/05)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1) ter zlasti člena 8 Uredbe,

ob upoštevanju seznamov kandidatov, ki so jih vlade držav članic ter organizacije delavcev in delodajalcev predložile Svetu,

ob upoštevanju seznamov članov in nadomestnih članov Svetovalnega odbora za varnost in zdravje pri delu,

ob upoštevanju naslednjega:

(1) Svet je s sklepi z dne 2. decembra 2013 (2), 12. junija 2014 (3), 18. novembra 2014 (4) in 15. decembra 2014 (5) ter Sklepom (EU) 2015/453 (6) imenoval člane in nadomestne člane upravnega odbora Evropske agencije za varnost in zdravje pri delu za obdobje, ki se konča 7. novembra 2016.

(2) Organizacija delodajalcev BUSINESSEUROPE je za eno prosto mesto podala predlog za imenovanje –

SPREJEL NASLEDNJI SKLEP:

Člen 1

Za obdobje, ki se konča 7. novembra 2016, se za nadomestnega člana upravnega odbora Evropske agencije za varnost in zdravje pri delu imenuje:

III. PREDSTAVNIKI ORGANIZACIJ DELODAJALCEV

Država Član Nadomestni član Slovaška Štefan PETKANIČ

Člen 2

Svet pozneje imenuje člane in nadomestne člane, ki še niso bili predlagani.

Člen 3

Ta sklep začne veljati na dan sprejetja.

V Luxembourgu, 20. aprila 2015 Za Svet Predsednik Jānis DŪKLAVS

(1) UL L 216, 20.8.1994, str. 1.

(2) Sklep Sveta z dne 2. decembra 2013 o imenovanju članov in nadomestnih članov upravnega odbora Evropske agencije za varnost in zdravje pri delu (UL C 360, 10.12.2013, str. 8).

(3) Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Litvo in Malto (UL C 182, 14.6.2014, str. 14); Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Francijo (UL C 186, 18.6.2014, str. 5).

(4) Sklep Sveta z dne 18. novembra 2014 o imenovanju člana in nadomestnega člana upravnega odbora Evropske agencije za varnost in zdravje pri delu za Latvijo (UL C 420, 22.11.2014, str. 6).

(5) Sklep Sveta z dne 15. decembra 2014 o imenovanju člana upravnega odbora Evropske agencije za varnost in zdravje pri delu za Nemčijo (UL C 453, 17.12.2014, str. 2).

(6) Sklep Sveta (EU) 2015/453 z dne 16. marca 2015 o imenovanju člana in nadomestnega člana upravnega odbora Evropske agencije za varnost in zdravje pri delu za Dansko in Nemčijo (UL L 75, 19.3.2015, str. 18).
(5)

Svet je preveril, da so pristojni organi iz člena 1(4) Skupnega stališča 2001/931/SZVP sprejeli odločitve, da so bile osebe, skupine in subjekti s seznama vpleteni v teroristična dejanja v smislu člena 1(2) in (3) navedenega skupnega stališča. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz navedenega skupnega stališča.
(6)

Komisija je v sodelovanju z Madžarsko proučila navedene ukrepe in presodila, da so meje okuženih in ogroženih območij, ki jih je vzpostavil pristojni organ v navedeni državi članici, dovolj oddaljene od dejanskega gospodarstva, na katerem je bil izbruh potrjen.
(2)

Del 2 Priloge II k Odločbi 2007/777/ES določa seznam tretjih držav ali njihovih delov, iz katerih je dovoljen vnos blaga v Unijo, če je bilo to blago obdelano s ustreznimi obdelavami, kot so določene v delu 4 navedene priloge. Zadevne obdelave naj bi odpravile nekatera tveganja za zdravje živali, povezana z določenim blagom in zdravstvenim stanjem živali v tretji državi ali njenih delih. Del 4 določa splošno obdelavo „A“ in posebne obdelave od „B“ do „F“, naštete v padajočem vrstnem redu po resnosti tveganja za zdravje živali, povezanega z blagom.